439.19 REGOLAMENTI DWAR IL-PUSSESS U Ż-ŻAMMA TA’ ANNIMALI PERIKOLUŻI L-AVVIŻ LEGALI 46 tal-2016. L-AVVIŻ LEGALI 46 tal-2016. 1. Titolu u għan. (1) It-titolu ta’ dawn ir-regolamenti hu r-Regolamenti dwar il-Pussess u ż-Żamma ta’ Annimali Perikolużi. (2) Dawn ir-regolamenti jistabbilixxu l-proċeduri għar-reġistrazzjoni ta’ annimali perikolużi u il-frieħ tagħhom, trasferimenti, reġistrazzjoni bħala persuna l i żżomm annimali perikolużi u ż-żamma xierqa tagħhom f'Malta. (3) Dawn ir-regolamenti m’għandhomx japplikaw għal: (a) l-akkomodazzjoni jew iż-żamma ta’ annimali, fi ħwienet fejn jinbiegħu l-annimali (esklużi annimali perikolużi); (b) Kap. 36. Kap. 437 Kap. 36. l-akkomodazzjoni u ż-żamma ta’ annimali għall-ikel li huma reġistrati jew liċenzjati mad-Direttorat tas-Servizzi Veterinarji skont l-Ordinanza dwar il-Prevenzjoni tal-Mard u l-Att dwar is-Servizzi Veterinarji; u (ċ) stabbilimentiżooloġiċi liċenzjati. 2. Tifsir. (1) Għall-għanijiet ta’ dawn ir-regolamenti u kemm-il darba r-rabta tal-kliem ma tkunx teħtieġ xort’oħra, għandhom japplikaw it-tifsiriet li ġejjin: "annimal perikoluż" tfisser kull speċi ta’ annimal meqjus mid-Direttur bħala perikoluż sew jekk minħabba li jista’ jikkawża korriment jew ħsara lill-bnedmin sew jekk xort’oħra; " Att " tfisser l-Att dwar it-Trattment Xieraq tal-Annimali; Kap. 439. Kap. 439. "Direttorat tas-Servizzi Veterinarji " tinkludi, sal-limitu tal-funzjonijiet mogħtija, kull persuna jew awtorità awtorizzata mid-Direttur sabiex taġixxi f’isem id-Direttorat għall-għanijiet ta’ dawn ir-regolamenti; " Direttur " tfisser id-Direttur responsabbli għas-Servizzi Veterinarji u tinkludi, sal-limitu tal-funzjonijiet mogħtija, kull persuna jew awtorità awtorizzata minnu, sabiex taġixxi f’ismu għal kwalunkwe għan ta’ dawn ir-regolamenti; " magħlaq " tfisser kull spazju magħluq fejn għandu jinżammanimal skont dawn ir-regolamenti; " Malta " tfisser il-gżira ta’ Malta u l-gżejjer kostituttivi kollha tagħha; "persuna li żżomm " tfisser persuna jew entità awtorizzata mid-Direttur sabiex iżżomm annimal perikoluż skont ir-regolament 4; "reġistru " tfisser ir-Reġistru Nazzjonali tal-Annimali Perikolużi li għandu jinżamm mid-Direttur; "sit" tfisser żona jew post fejn annimal perikoluż jiġi ospitat jew miżmum skont dawn ir-regolamenti; " stabbiliment żooloġiku " għandu jkollha l-istess tifsira mogħtija lilha fir-Regolamenti dwar iż-Żamma ta’ Annimali Selvaġġi fi Stabilimenti Żooloġiċi. L.S.439.08 (2) Kemm-il darba r-rabta tal-kliem ma tkunx teħtieġ xort’oħra, kliem u frażijiet użati f’dawn ir-regolamenti li mhumiex imfissra hawnhekk għandu jkollhom l-istess tifsira mogħtija lilhom fl-artikolu 2 tal-Att. 3. Annimali perikolużi. (1) Id-Direttur jista’ jqis kwalunkwe annimal bħala annimal perikoluż. (2) Annimal perikoluż għandu jinżammu biss ġewwa stabiliment żooloġiku. (3) Annimal perikoluż għandu jiġi identifikat bħala tali fil-lista ri prodotta fl-iSkeda B. (4) Kull animal li hu meqjus perikoluż skont is-sub regolament (3), u li ma jinstabx ġewwa stabbiliment żooloġiku wara d-data tad-dħul fis-seħħ ta’ dawn ir-regolamenti, jista’ jibqa’ jinżamm f’sit sakemm id-dispożizzjonijiet ta’ dawn ir-regolamenti jiġu osservati: Iżda jekk animal ikun meqjus bħala perikoluż mid-Direttur u dak l-annimal ma jkunx inkluż fil-lista ri prodotta fl-iSkeda B, id-Direttur jista joħroġ ordni ta’ emergenza u jieħu l-passi meħtieġa biex tali annimaljinżamm fi stabbiliment żooloġiku liċenzjat. (5) Ordni ta’ emergenza għandha tkun ippublikata fil-Gazzetta u għandha tidħol fis-seħħ minnufih. (6) Ordni ta’ emergenza għandha tkun valida għal perjodu ta’ sitt xhur mid-data tal-publikazzjoni tagħha fil-Gazzetta, u għandu jkollha l-istess effett daqs likieku l-animal perikoluż kien inkluż fil-lista ri prodotta fl-iSkeda B. L-effett tagħha għandu jiskadi wara il-perjodu msemmi hawn qabel. 4. Applikazzjoni għar-reġistrazzjoni bħala persuna li żżomm. (1) Annimal perikoluż m’għandux jinġieb ġosit qabel ma l-approvazzjoni bil-miktub meħtieġa tingħata mid-Direttur skont dan ir-regolament. (2) Kull persuna li biħsiebha żżomm annimal perikoluż għandha tapplika għand id-Direttur għar-reġistrazzjoni, permezz tal-formola stabbilita fl-iSkeda A. (3) Kull persuna li, fil-mument tal-bidu fis-seħħ ta’ dawn ir-regolamenti, tkun diġà fil-pussess ta’ annimal perikoluż, għandha tapplika lid-Direttur permezz tas-sottomissjoni tal-formola fl-iSkeda A fi żmien disgħin ġurnata mill-bidu fis-seħħ ta’ dawn ir-regolamenti. (4) L-applikanti għandhom jissottomettu lid-Direttur id-dettalji kollha meħtieġa fl-iSkeda Ali jinkludu: (a) mezzi ta’ identifikazzjoni mhux riversibbli tal-annimal perikoluż propost għaż-żamma; (b) evidenza tal-adegwatezza tas-sit u l-magħlaq propost għaż-żamma tal-annimal perikoluż; (ċ) il-miżuri li għandhom jittieħdu mill-applikant biex jiżgura s-sigurtà u l-benesseri tal-annimal perikoluż u tal-pubbliku ġenerali; (d) kwalunkwe evidenza oħra jew dokument ieħor kif id-Direttur jista’ minn żmien għal żmien jeħtieġ. (5) Il-mezzi ta’ identifikazzjoni mhux riversibbli għandhom ikunu fil-forma ta’ tatwaġġ, apparat intra-kapsulari li jikkonforma mal-isostandard 11784 jew l-Anness Aiso-standard 11785 jew profil tad-DNA jew mezz ieħor ta’ identifikazzjoni skont liema metodu huwa l-aħjar adattat għall-annimal perikoluż. (6) Mas-sottomissjoni tal-formola ta’ applikazzjoni preskritta fl-Iskeda A, l-applikant għandu jħalla s miżata ta’ għaxar euro (€ 10) għal kull annimal perikoluż li jkun ser jiġi reġistrat. (7) Id-Direttur għandu, fi żmien tmien ġimgħat mill-applikazzjoni, jiddeċiedi jekk l-applikant jissodisfax ir-rekwiżiti stabbiliti f’dawn ir-regolamenti. (8) Id-Direttur jista’ jirrifjuta kwalunkwe applikazzjoni għal kwalunkwe raġuni li jidhirlu va lida fl-interess tas-sikurezza u l-benesseri tal-annimal perikoluż stess kif ukoll tas-sigurtà tal-pubbliku ġenerali. (9) L-ebda persuna ma għandha deliberatament tirrilaxxa jew tipprova tirrilaxxa fl-ambjent annimal perikoluż li jaqa’ taħt l-ambitu ta’ dawn ir-regolamenti jew inkella teħles jew tiddisponi minn kwalunkwe annimal perikoluż bħal dan li jkun fil-pussess tagħha. (10) Id-Direttur jista’ jilqa’ applikazzjoni għaż-żamma ta’ annimal perikoluż biss meta huwa sodisfatt li l-applikant huwa infurmat biżżejjed dwar il-kura bażika, maniġġar, rekwiżiti għat-trattament xieraq u s-sigurtà relatati mal-annimal perikoluż partikolari u huwa kapaċi li jissodisfa r-rekwiżiti ta’ dawn ir-regolamenti u kwalunkwe liġijiet jew regolamenti oħra applikabbli kif ukoll kwalunkwe kundizzjonijiet li jistgħu jiġu imposti fuqu. (11) Wara li jilqa’ applikazzjoni għar-reġistrazzjoni bħala persuna l i żżomm annimal perikolużid-Direttur jista’ jimponi kwalunkwe kundizzjonijiet li jidhirlu xierqa fuq il-persuna awtorizzata biex iżżomm fir-rigward tal-annimal perikoluż u kwalunkwe kwistjonijiet oħra rilevanti. (12) Kull ferħ ta’ kull annimal perikoluż miżmum minn persuna li tista’ żżomm skont dawn ir-regolamenti għandu jiġi notifikat li d-Direttur fi żmien ġimgħa mit-twelid permezz ta’ komunikazzjoni bil-miktub mibgħuta bil-posta reġistrata jew e-mail bl-irċevuta tal-kunsinna. (13) Il-frieħ għandhom jigu rreġistrati skont dawn ir-regolamenti fi żmien erba’ ġimghat mit-twelid tagħhom. (14) Ma’ kull reġistrazzjoni ta’ ferħ skont is-sub regolament (13), għandha tithalla smiżata skont il-lista preskritta mill-Ministru msemmija fir-regolament 3(3). 5. Adegwatezza ta’ magħlaq. (1) Annimal perikoluż miżmum skont dawn ir-regolamenti għandu jinżammu f’magħlaq adegwat u sigur li jirrispetta r-rekwiżiti tal-annimal perikoluż inklużi f’termini ta’ saħħa, indafa u mikro-klima meħtieġa għall-benesseri tal-istess annimal. (2) Il-magħlaq propost għandu jiġi spezzjonat u approvat mid-Direttur li għandu, b’mod partikolari, jaċċerta l-adegwatezza tiegħu fir-rigward ta’ daqs, kumdità u sigurtà b’referenza għall-ispeċi tal-annimal perikolużintiż li jinżammġofih. (3) Il-magħlaq intiż biex jospita l-annimal perikoluż għandu jkun mibni b’materjal b’saħħtu u li jiflaħ għall-istrapazz b’tali mod li jillimita l-possibbiltà ta’ ħsara lill-annimal perikoluż jew mill-annimal perikoluż kif ukoll il-possibbilità li jaħrab. (4) L-għeluq jistgħu, skont l-annimal perikolużintiż li jiġi ospitat ġofih, ikunu meħtieġa mid-Direttur: (a) li jkollhom anti kamra b’bieb separat magħmul b’materjal li huwa b’saħħtu u li jiflaħ. Kull bieb għandu jissakkar faċilment sabiex il-kustodju tal-annimal perikolużi sakkaru jiftaħ b’faċilità, kif meħtieġ, mingħajr ma jippermetti l-istess annimal li jiftaħ l-istess bieb; (b) li jinkludu sistema ta’ trażżin tal-annimal perikoluż għall-perjodu ta’ żmien meħtieġ biex jkollhom aċċess għall-għeluq għat-tmigħ, tindif, is-somministrazzjoni ta’ medikazzjoni jew xort’oħra. (5) Id-Direttur jista’ jeħtieġ li l-għeluq jiġu mmonitorjati permezz ta’ sistemi tat-televiżjoni b'ċirkwit magħluq (CCTV) għal erbgħa u għoxrin siegħa kuljum, sebat ijiem fil-ġimgħa bir-recordings tat-tlett xhur ta’ qabel li jibqgħu disponibbli għall-produzzjoni fuq talba mid-Direttur b’mod konsistenti mar-rekwiżit biex jaċċerta l-kundizzjonijiet ta’ saħħa u l-imġiba tal-annimal perikoluż. (6) Id-Direttur jista’ jeħtieġ li l-għeluq għandu jkollhom dawl naturali u, jew artifiċjali biżżejjed biex l-annimal perikoluż jista’ jinsab mingħajr diffikultà, inkluż bil-lejl, mingħajr ma jiġi affettwat ir-ritmuċirkadjani, l-ibernazzjoni jew il-benesseri ġenerali tal-istess annimal. (7) Annimal perikoluż miżmum skont dawn ir-regolamenti m’għandux jitlaq mill-magħlaq li q ed jospitah ħlief f’dawk il-każijiet li jitqiesu neċessarji u bl-approvazzjoni minn qabel bil-miktub tad-Direttur. 6. Responsabbiltà għall-annimal. Persunal i żżommanimal skont dawn ir-regolamenti għandha tkun unikament u kompletament responsabbli għall-annimal perikolużu għal kull ħaġa relatata mas-saħħa u s-sigurtà tal-annimal perikoluż u l-pubbliku ġenerali. 7. Żamma ta’ sustanzi u strumenti. (1) Persuna awtorizzata li żżomm annimal perikoluż skont dawn ir-regolamenti tista’ tkun meħtieġa li żżomm sustanzi partikolari, strumenti jew kemm sustanzi u strumenti meqjusin neċessarji biex tiġi żgurata s-sigurtà tal-istess annimalu tal-pubbliku ġenerali. (2) Persuna li żżomm kwalunkwe annimal perikoluż skont dawn ir-regolamenti, tista’, meta hu neċessarju, tkun meħtieġa li żżomm tranquilizergunu, jew kwalunkwe strument jew għodda oħra xierqa, fs-sit fejn jinżamm l-annimal partikolari. Tali għodda jew strument għandhom jintużaw biss fil-każ ta’ neċessità estrema meta l-annimal perikoluż huwa inkontrollabbli jew qiegħed jissoġġetta bniedem għal periklu. (3) Kwalunkwe sustanza disponibbli għal persuna li żżomm skont dan ir-regolament għandha: (a) tiġi akkwistata bil-permess mid-Direttur permezz tas-sottomissjoni tal-formola preskritta fl-Iskeda A mill-persuna liżżomm; u; (b) tiġi fornita bil-permess mid-Direttur kif neċessarju wara notifika mill-ġdid mill-persuna li żżomm: Iżda d-Direttur jista’ jirrifjuta l-awtorizzazzjoni għaż-żamma ta’ kwalunkwe sustanza minn kwalunkwe persuna li żżommu għandu jżomm record fir-reġistru stabbilit bir-regolament 8 tat-tip u l-kwantità tas-sustanza miżmuma u wżata minn persuni li jżommu u ta’ kull raġuni ta’ rifjut ta’ awtorizzazzjoni għaż-żamma ta’ kwalunkwe sustanza minn kwalunkwe persuna partikolari li żżomm. (4) Persuni li jżommu għandhom jinfurmaw immedjatament lid-Direttur: (a) b’kull użu magħmul minn kwalunkwe sustanza miżmuma minnhom; (b) bil-kwantità li fiha l-istess sustanza hija użata; u; (ċ) bil-ħin, post u raġuni għaliex is-sustanza intużat: Iżda d-Direttur għandu jkollu d-dritt ta’ aċċess għar-records miżmuma mill-persuna li żżomm skond ir-regolament 9: Iżda wkoll id-Direttur m’għandux jawtorizza r-riforniment ta’ kwalunkwe ammonti wżati ta’ kwalunkwe sustanza jekk ma jkunx sodisfatt bin-neċessità li teħtieġ l-użu tagħhom u l-ħtieġa tar-riforniment tagħhom. (5) Il-persuni li huma meħtieġa li jkollhom tranquili zergunu, jew kwalunkwe strumenti jew għodod oħra xierqa skont dawn ir-regolamenti għandhom josservaw il-liġijiet u r-regolamenti rilevanti kollha relatati ma’ tali strumenti. 8. Reġistru Nazzjonali tal-Annimali. (1) Kull persuna awtorizzata li żżomm annimal perikoluż skont dawn ir-regolamenti għandha tkun reġistrata fir-reġistru bħala persuna li żżomm. (2) Ir-reġistru għandu jindika: (a) l-isem, il-kunjom, in-numru tal-karta tal-identità u l-indirizz residenzjali tal-persuna li żżomm; (b) l-isem, il-kunjom, in-numru tal-karta tal-identità u l-indirizz residenzjali tal-persuna li żżomm; (ċ) il-mezzi ta’ identifikazzjoni mhux riversibbli tal-annimal perikoluż kif meħtieġ bir-regolament 4(4)(a) u (5) u bl-iSkeda A; (d) l-indirizz sħiħ tas-sit fejn l-annimal perikoluż qed jinżamm; (e) in-numru tal-lott u l-kwantità ta’ kull sustanza notifikata lid-Direttur għaż-żamma mill-persuna li żżomm skont ir-regolament 7 jew ir-raġunijiet relatati mal-proviso ta r-regolament 7(3); (f) dettalji dwar l-użu tas-sustanzi miżmuma mill-persuna li żżomm skont ir-regolament 7 u l-kwantitajiet li fihom tali sustanzi huma wżati; (g) kwalunkwe informazzjoni oħra lid-Direttur jista’ minn żmien għal żmien jeħtieġ: Iżda d-dettalji personali kollha tal-persuna li żżomm għandhom jitħassru mir-reġistru meta dik il-persuna awtorizzata ma tibqax iżżomm tali annimali fil-pusess taghha. (3) Id-Direttur jirriserva d-dritt li jikkomunika d-data li tinsab fir-reġistru billi jadotta s-salvagwardji kollha meħtieġa, lil kwalunkwe awtorità jew entità lokali jew internazzjonali oħra kif jista’ jkun legalment meħtieġ. (4) Kull trasferiment maħsub ta’ kull annimal perikoluż minn persuna reġistrata li żżomm għal fuq terza persuna jew entità għandhom jiġu komunikati minn qabel li d-Direttur li għandu japprova t-trasferiment jew xort’oħra skont dawn ir-regolamenti. (5) Ma’ kull trasferiment ta’ annimal perikoluż għandha tithalla smiżata skont il-lista preskritta mill-Ministru msemmija fir-regolament 3(3). (6) Minkejja kull ħaġa li tinsab fl-Att dwar il-Protezzjoni u l-Privatezza tad-Data, l-ebda pre-avviż m’għandu jingħata lill-persuni li isimhom u dettalji oħra jidhru fir-reġistru għar-rigward tal-użu jew il-proċessi li għalihom id-data li tinsab fir-reġistru għandha tkun soġġetta. 9. Żamma ta’ records. (1) Persuna reġistrata li żżomm annimal perikoluż soġġett għal dawn ir-regolamenti għandha żżomm records relatati mal-istess annimal partikolari fuq is-sit fejn l-annimal perikoluż ikun jinsab. Dawn ir-records għandhom jinkludu: (a) l-oriġini tal-annimal perikolużinkluż l-isem, l-indirizz u d-dettalji ta’ kuntatt tal-persuna jew entità li minnha l-istess annimal ġie akkwistat; (b) it-trattament mediku tal-annimal perikolużinkluż lista ta’ medikazzjoni li f’dak iż-żmien qed tiġi somministrata lilu u r-riċetta tal-veterinarju relattiva għall-istess somministrazzjoni; (ċ) kull dokument relattiv għall-importazzjoni jew trasferiment tal-annimal perikoluż. (2) Id-Direttur jista’ minn żmien ghal żmien joħroġ linji gwida kif għandha tinżamm l-informazzjoni msemmija fis-sub regolament (1). 10. Ritorn ta’ annimalli m’għandux l-awtorizzazzjoni meħtie [a. (1) Annimal perikoluż li huwa miżmum jew ikun preżenti fuqsit mingħajr l-awtorizzazzjoni tad-Direttur skont dawn ir-regolamenti, jista’ jiġi fdat taħt l-awtorita tad-Direttur, u, jew jista’ jiġi rilokat f’destinazzjoni xierqa, ukoll jekk din tkun barra il-pajjiż, mill-persuna responsabbli għall-introduzzjoni tiegħu fuq is-sit u, jew mill-persuna li żżomm l-annimal f’kollaborazzjoni mad-Direttur li għandu jiżgura r-rilokazzjoni bla xkiel tal-annimal perikoluż. (2) Id-Direttur jista’ jissekwestra l-annimal perikolużu jiddisponi minnu ukoll permezz ta’ bejgħ jew irkant pubbliku. (3) Ir-rikavat mill-bejgħ jew irkant pubbliku msemmija fis-sub regolament (2) għandu jmur fil-Fond favur it-Trattament Xieraq tal-Annimali, li għandu jiġi stabbilit mill-Ministru għal dan il-għan. (4) L-ispejjeż kollha relatati ma’ dan il-proċess għandhom jitħallsu unikament mill-persuna reponsabbli għall-introduzzjoni tal-annimal perikoluż fuq is-sit u, jew mill-persuna li żżomm l-annimal perikoluż. 11. Awtorità tad-Direttur li jispezzjona. (1) Id-Direttur ikollu l-awtorità sabiex jidħol fi kwalunkwe sit li fih a nnimal perikoluż qed jiġi miżmum sabiex jispezzjona dak is-sit. (2) L-awtorità tad-Direttur li jispezzjonat estendi għal kwalunkwe magħlaq, tagħmir, sustanzi u reġistri bil-għan li jiġu aċċertati ż-żamma, is-saħħa u l-benesseri xierqa ta’ kwalunkwe annimal perikoluż kif ukoll s-somministrazzjoni xierqa ta’ sustanzi u l-użu ta’ tagħmir u l-konformità ma’ dawn u kwalunkwe regolamenti jew kundizzjonijiet oħra applikabbli imposti fuq il-persuna li żżomm. (3) Meta d-Direttur ikollu raġuni biex jemmen li huwa jista’ jiġi mfixkel fid-dritt tiegħu ta’ dħul għall-iskop ta’ spezzjoni, huwa għandu jitlob u jikseb l-għajnuna tal-pulizija. 12. Avviż ta’ infurzar. (1) Id-Direttur għandu jinnotifika avviż ta’ infurzar lil kull persuna li żżomm meta jkun sodisfatt tal-okkorrenza ta’ kwalunkwe materja stabbilita fis-sub-regolament (2). (2) Avviż ta’ infurzar għandu jiġi notifikat lil kwalunkwe persuna li żżomm li: (a) qed iżżomm annimal perikoluż b’mod mhux xieraq li jkun inkonsistenti ma’ dawn ir-regolamenti, is-sigurtà jew il-benesseri tiegħu jew is-sigurtà jew il-benesseri tal-pubbliku ġenerali; (b) qed iżżomm annimal perikoluż f’magħlaq li jonqos milli jissodisfa r-rekwiżiti imposti minn dawn ir-regolamenti fuq il-persuna li żżomm; (ċ) tkun mod ieħor kisret dawn ir-regolamenti, xi liġijiet jew regolamenti oħra applikabbli jew kwalunkwe kundizzjoni imposta fuqha. (3) Avviż ta' infurzar għandu jeħtieġ li persuna li żżomm: (a) tosserva dawn jew kwalunkwe liġijiet jew regolamenti oħra fi żmien ta’ mhux aktar minn sit tax-il ġurnata jew f’perjodu ta’ żmien li jiġi stipulat mid-Direttur; (b) tosserva kwalunkwe kundizzjoni imposta fuqha mid-Direttur fi żmien ta’ mhux aktar minn sit tax-il ġurnata jew f’perjodu ta’ żmien li jiġi stipulat mid-Direttur; (ċ) twettaq dawk ix-xogħlijiet jew tieħu dawk il-passiki fid-Direttur jista’ jidhirlu li jkun meħtieġ u xieraq sabiex tirrimedja jew tipprevjeni l-kontinwazzjoni jew ripetizzjoni ta’ kwalunkwe ksur li għalih jirrelata l-infurzar fi żmien ta’ mhux aktar minn sit tax-il ġurnata jew f’perjodu ta’ żmien li jiġi stipulat mid-Direttur, jew (d) tirrinunzja għall-awtorizzazzjoni tagħha bħala persuna li żżomm skont dawn ir-regolamenti. (4) Avviż ta’ infurzar għandu: (a) jiddikjara l-perjodu ta’ żmien li fih il-persuna li żżomm għandha tosserva l-ordni li tinsab fih; u (b) jinforma lill-persuna li żżomm tad-dritt ta’ appell taħt dawn ir-regolamenti: Iżda l-perjodu ta’ żmien li fih il-persuna li żżomm għandha tosserva l-ordni li tinsab f’avviż ta’ infurzar għandu jkun raġonevoli skont iċ-ċirkostanzi. (5) Id-Direttur jista’ f’kwalunkwe ħin: (a) jirtira l-avviż ta’ infurzar; (b) jestendi l-perjodu għall-konformità ma’ kwalunkwe rekwiżit li jinsab fl-avviż ta’ infurzar; (ċ) jimmodifika l-avviż ta’ infurzar. 13. Notifika ta’ ħarba jew mewt. (1) Persuni awtorizzati biex iżommu annimali perikolużi bis-saħħa ta’ dawn ir-regolamenti għandhom jinfurmaw lid-Direttur permezz ta’ komunikazzjoni bil-miktub mibgħuta bil-posta reġistrata jew e-mail bl-irċevuta tal-kunsinna immedjatament mal-okkorrenza ta’ kwalunkwe miċ-ċirkostanzi li ġejjin: (a) il-ħarba tal-annimal perikoluż; (b) il-mewt tal-annimal perikoluż. (2) Ir-rimi tal-karkassa tal-annimal perikoluż għandu jitwettaq f’konformità mar-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli ta’ saħħa li jirrigwardaw prodotti sekondarji u prodotti derivati mill-annimali li mhumiex maħsuba għall-konsum uman. (3) Fl-interess tal-ordni pubblika u sigurtà nazzjonali, kull tip ta’ ħarba ta’ kwalunkwe annimal perikoluż għandha tiġi rapportata lill-awtoritajiet kompetenti. 14. Dritt ta’ appell. Kap. 490. (1) Deċiżjonijiet tad-Direttur skont dawn ir-regolamenti għandhom ikunu soġġetti għal dritt ta’ appell quddiem it-Tribunal ta’ Reviżjoni Amministrattiva stabbilit bl-artikolu 5(1) tal-Att dwar il-Ġustizzja Amministrattiva. (2) Appell skont dan ir-regolament għandu jiġi intavolat fi żmien għoxrin ġurnata min-notifika tad-deċiżjoni tad-Direttur: Iżda d-deċiżjoni tad-Direttur għandha ssir applikabbli u infurzabbli immedjatament u għandha tibqa’ applikabbli matul it-terminu tal-appell sas-sentenza finali mit-Tribunal ta’ Reviżjoni Amministrattiva u għandha tibqa’ applikabbli sakemm ma tkunx inqalbet mit-Tribunal jew irtirata mid-Direttur. (3) Kap. 12. Kap. 12. Id-disposizzjonijiet tal-Kodiċi ta’ Organizzazzjoni u Proċedura Ċivili għar-rigward tad-dritt ta’ appell għandhom, mutatis mutandis, ikunu applikabbli għal dawn ir-regolamenti. 15. Assigurazzjoni. Persuni reġistrati biex iżommu għandhom jiksbu kopertura ta’ assigurazzjoni ma’ aġenzija ta’ assigurazzjoni bħal salvagwardja għal kwalunkwe telf jew ħsara potenzjali li l-annimal perikoluż jista’ jikkawża b’mod partikolari lil terzi. 16. Applikabilità ta’ liġijiet oħra. (1) Id-disposizzjonijiet ta’ dawn ir-regolamenti m’għandhom bl-ebda mod jiġu interpretati bħal li kieku jillimitaw, jissostitwixxu jew jeskludu l-applikabbiltà ta’ kwalunkwe liġijiet jew regolamenti oħra inklużi dawk relatati mal-kummerċ, il-moviment jew l-importazzjoni ta’ annimali u ż-żamma ta’ sustanzi jew armi. (2) Kap.9. Kap. 9. Id-disposizzjonijiet tal-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti. (3) Kap.9. Kap. 9. Minkejja d-disposizzjonijiet tal-artikolu 370 tal-Kodiċi Kriminali, proċedimenti għal reat kontra dawn ir-regolamenti għandhom jittieħdu quddiem il-Qorti tal-Maġistrati (Malta) jew il-Qorti tal-Maġistrati (Għawdex), kif jista’ jkun il-każ, u għandhom jinżammu skont id-dispożizzjonijiet tal-Kodiċi Kriminali li jirregolaw il-proċedura quddiem dawn il-qrati bħal a qrati ta’ ġudikatura kriminali. (4) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell lill-Qorti tal-Appell Kriminali minn kull sentenza mogħtija mill-Qorti tal-Maġistrati. 17. Dispożizzjonijiet jew rekwiżiti addizzjonali. Jistgħu jiġu preskritti mill-Ministru dispożizzjonijiet jew rekwiżiti addizzjonali fir-rigward taż-żamma ta’ annimal perikoluż inkluż it-twettiq ta’ eżamijiet immirati sabiex jaċċertaw l-għarfien ta’ applikant tar-rekwiżiti ta’ benesseri u sigurtà ta’ annimal perikoluż partikolari qabel applikant jiġi awtorizzat li jżomm kwalunkwe annimal perikoluż. 18. Kull persuna li tikser id-dispożizzjonijiet ta’ dawn ir-regolamenti għandha, meta tinsabħatja, tkun ħatja ta’ reatu teħel il-pieni stabbiliti fl-Att.